Անծանոթ դուստրը

«Անծանոթ դուստրը» ( ( անգլ. ՝ The Lost Daughter ), դրամատիկ ֆիլմը  նկարահանվել է ռեժիսոր Մեգի Ջիլենհոլի կողմից՝ Ելենա Ֆերանտեի համանուն վեպի հիման վրա։

Սյուժե 
Հունաստանում արձակուրդի ժամանակ քոլեջի պրոֆեսոր Լեդա Կարուզոն ( Օլիվիա Քոլման ) հանդիպում է Նինային ( Դակոտա Ջոնսոն )՝ երիտասարդ մի կնոջ, որի երեք տարեկան դուստրը՝ Ելենան, անհետացել էր լողափում։ Լեդան գտնում է Ելենային և վերադարձնում Նինային։ Նինան դժգոհում է կյանքից, հոգնածությունից և հիասթափությունից։ Ելենան նյարդայնանում է այն բանից հետո, երբ կորցնում է իր սիրելի տիկնիկին, որը Լեդան գաղտնի վերցրել և թաքցրել է։ Հետագա զրույցների ընթացքում պարզվում է, որ երիտասարդ Լեդան ( Ջեսսի Բաքլի ) նույնպես տանջվում  էր իր երկու դուստրերի՝ Բիանկայի և Մարթայի համար՝ հաճախ կորցնելով համբերությունը և պարփակվելով իր մեջ։

Մի երեկո Լեդան ընթրում է Լայլի ( Էդ Հարիս )՝  իր բնակարանում աշխատողի հետ։ Լայլը տեսնում է Լեդայի մոտ գտնվող տիկնիկը, սակայն ոչինչ  չի ասում Նինային։ Ավելի ուշ Լեդան իմանում է, որ Նինան սիրավեպ  ունի լողափնյա սրճարանի աշխատող Ուիլի ( Փոլ Մեսկալ ) հետ։ Նինան բացատրում է, որ իր ամուսին Թոնին ( Օլիվեր Ջեքսոն-Քոեն ) շատ խիստ տղամաևդ է։ Ելենայի տիկնիկի որոնումները շարունակվում են, և Նինան նույնիսկ թռուցիկներ և հայտարարություններ է տարածում, որոնց միջոցով վարձատրություն է առաջարկում տիկնիկին գտնողին։

Շուկայում Լեդան Նինայի համար գլխարկի զարդ է գնում։  Նինան այցելում է Լեդային։ Նվիրելով զարդը, նրանք զրույցի են բռնվում։ Նինան հարցեր  է տալիս  Լեդային իր դուստրերի մասին։  Լեդան հուզվում է, անկեղծանում, որ սթրեսի պատճառով լքել է նրանց դեռևս երեք տարի առաջ։ Երեխաները մնացել են նախկին ամուսնու մոտ։ Այդ ընթացքում նա սիրավեպ էր ունենցել մի գործընկեր պրոֆեսորի հետ ( Պիտեր Սարսգաարդ )։ Նա խոստովանում է, որ իրեն «հիանալի» էր զգում դուստրերից հեռու և  վերադարձավ նրանց մոտ միայն այն ժամանակ, երբ զգաց, որ իսկապես կարոտում էր։ Երբ Նինան պարզում է, որ Լեդան գիտի իր և Ուիլի մասին,  այդ մասին տեղեկացնում է Ուիլին։  Ուիլը թույլտվություն է խնդրում Լեդայից, որ նրա բնակարանում սեքսով զբաղվեն։

Հաջորդ օրը Նինան գալիս է Լեդայի մոտ բնակարանի բանալիների համար։ Լեդան խոստովանում է, որ եսասեր ու վատ մայր է եղել, Նինային զգուշացնում է, որ իր դեպրեսիան երբեք չի վերանա։ Լեդան իրեն տալիս է նաև Ելենայի տիկնիկը՝ խոստովանելով, որ ինքն է վերցրել  այն և, որ ինքը «պարզապես խաղում էր»։ Վիճում են կանայք, Նինան շատ խիստ զայրանում է և հեռանալուց առաջ մազակալով հարվածում է Լեդայի փորին։ Այդ երեկո Լեդան հավաքում է իրերն ու հեռանում հանգստավայրից, սակայն վերքի սուր ցավը թույլ չի տալիս շարունակել ճանապարհը։ Դուրս է գալիս ճանապարհից, մի փոքր առաջ գնալով սայթաքում է  և ընկնում լողափին։

Հաջորդ առավոտ Լեդան արթնանում է ծովափին և զանգահարում է իր դստերը՝ Բիանկային, ով այդ պահին Մարթայի կողքին էր։  Աղջիկներն ուրախանում են մորից զանգ ստանալու համար։ Լեդան ասում է, որ ինքը լավ է, աղջիկների կարիքն ունի։ Լեդան ընկնում է հուշերի մեջ․ տեսնում է ձեռքում մի նարինջ։ Նա «օձաձև» մաքրում է նարինջի կեղևը, ինչպես դա անում էր իր դուստրերի համար, երբ նրանք փոքր էին։

Դերերում 

 Օլիվիա Կոլման՝  Լեդա
 Ջեսսի Բաքլին՝  երիտասարդ Լեդայի դերում
 Դակոտա Ջոնսոն ՝  Նինա
 Փիթեր Սարսգարդ՝  պրոֆեսոր Հարդիի դերում
 Փոլ Մեսկալ՝  Ուիլլ
 Օլիվեր Ջեքսոն-Քոեն՝ Թոնի
 Էդ Հարիս ՝  Լայլ
 Դագմարա Դոմինչիկ՝ Քելլի
 Ջեք Ֆարտինգ՝ Ջո
 Ալբա Ռոռվահեր՝ կին

Արտադրություն 
Նկարահանումները սկսվել են 2020 թվականի սեպտեմբերին ։

Թողարկում 
Ֆիլմի համաշխարհային պրեմիերան տեղի է ունեցել 2021 թվականի սեպտեմբերի 3-ին Վենետիկի 78-րդ միջազգային կինոփառատոնում, որտեղ Մեգի Ջիլենհոլը ստացավ  «Ոսկե առյուծ» մրցանակ լավագույն սցենարի համար ։ Պրեմիերան ԱՄՆ-ում նախատեսված է եղել  2021 թվականի դեկտեմբերի 17-ին, սահմանափակ թողարկումով և դեկտեմբերի 31-ին՝  Netflix-ում։

Մրցանակներ և անվանակարգեր

Ծանոթագրություններ 

Հունական դրամա ֆիլմեր
Ամերիկյան դրամա ֆիլմեր
Անգլերեն ֆիլմեր
Վիքիպեդիա:Վիքիդատայի հայերեն չթարգմանված տարրեր պարունակող հոդվածներ
Վիքիպեդիա:ՈՒՎ 2023-ի հոդվածներ